दूसरे अन्धाधुंध भवन निर्माण ने चिडि़यों के लिए बैठने लायक कोई स्थान नहीं छोड़ा। गली-मोहल्लों से पेड़ गायब होते जा रहे हैं। चिडि़यों को चहचहाने के लिए पेड़ चाहिएं, ना कि मकान। साथ ही आधुनिक भवन निर्माण ऐसा हो रहा है कि चिडि़या चाह कर भी अपना घोंसला नहीं बना पातीं। पहले जंगले-खिड़की, रोशनदान, दीवारों पर पत्थर की जालियाँ लगी होती थीं, जिनके अन्दर या उपर प्रजनन के समय वह घोंसला बना लेती थीं। साथ ही पहले के मकानों में हवा-प्रकाश आदि के लिए दीवारों में झरोखे बनाए जाते थे, उनका इस्तेमाल भी चिडि़या करती थीं, और तो और कुछ परोपकारी लोग अपने घरों की दीवारों में कुछ छेद इसलिए भी करा देते थे कि कोई पक्षी आकार बैठ जाएगा।